CELEX: 32021D0536
Language: da
Date: 2021-03-24 00:00:00
Title: Europa-Parlamentets og Rådets afgørelse (EU) 2021/536 af 24. marts 2021 om ændring af Rådets beslutning 2008/971/EF, for så vidt angår ligestilling af forstligt formeringsmateriale produceret i Det Forenede Kongerige (EØS-relevant tekst)

29.3.2021   
               
               
                  DA
               
               
                  Den Europæiske Unions Tidende
               
               
                  L 108/1
               
            
         EUROPA-PARLAMENTETS OG RÅDETS AFGØRELSE (EU) 2021/536
         af 24. marts 2021
         om ændring af Rådets beslutning 2008/971/EF, for så vidt angår ligestilling af forstligt formeringsmateriale produceret i Det Forenede Kongerige
         (EØS-relevant tekst)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 2,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Det Europæiske Økonomiske og Sociale Udvalg (1),
         efter den almindelige lovgivningsprocedure (2), og
         ud fra følgende betragtninger:
         
                     (1)
                  
                  
                     Rådets direktiv 1999/105/EF (3) finder anvendelse på markedsføring af forstligt formeringsmateriale i Unionen. Nævnte direktiv vedrører formeringsmateriale af træarter og kunstige hybrider deraf, som er af betydning for skovdriften i hele eller dele af Unionen.
                  
               
                     (2)
                  
                  
                     Ved Rådets beslutning 2008/971/EF (4) er der fastsat bestemmelser om ligestilling af forstligt formeringsmateriale produceret i tredjelande.
                  
               
                     (3)
                  
                  
                     Det Forenede Kongerige har gennemført og effektivt implementeret direktiv 1999/105/EF såvel som gennemførelsesretsakter vedtaget i medfør heraf.
                  
               
                     (4)
                  
                  
                     EU-retten, herunder direktiv 1999/105/EF og beslutning 2008/971/EF, fandt anvendelse på og i Det Forenede Kongerige i overgangsperioden, der udløb den 31. december 2020 i overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (5) (»udtrædelsesaftalen«), særlig artikel 126 og artikel 127, stk. 1.
                  
               
                     (5)
                  
                  
                     I lyset af udløbet af den overgangsperiode, der er fastsat i udtrædelsesaftalen, har Det Forenede Kongerige indgivet en anmodning til Kommissionen om fra den 1. januar 2021 at indrømme ligestilling af forstligt formeringsmateriale produceret i Det Forenede Kongerige med forstligt formeringsmateriale produceret i Unionen i overensstemmelse med gældende EU-ret.
                  
               
                     (6)
                  
                  
                     Det Forenede Kongerige har meddelt Kommissionen, at dets lovgivning til gennemførelse af direktiv 1999/105/EF ikke ændres og fortsat vil finde anvendelse fra den 1. januar 2021.
                  
               
                     (7)
                  
                  
                     Kommissionen har undersøgt Det Forenede Kongeriges relevante lovgivning. Den har konkluderet, at forstligt formeringsmateriale, og navnlig sådant materiale i kategorierne »lokalitetsbestemt«, »udvalgt« og »kvalificeret«, produceret i Det Forenede Kongerige kan ligestilles med forstligt formeringsmateriale produceret i Unionen og overholder direktiv 1999/105/EF og bilag II til beslutning 2008/971/EF, eftersom Det Forenede Kongerige frembyder samme garantier som EU-retten, hvad angår godkendelsen af grundmateriale og forholdsreglerne for efterfølgende produktion af forstligt formeringsmateriale med henblik på markedsføring.
                  
               
                     (8)
                  
                  
                     Det er derfor hensigtsmæssigt at indrømme ligestilling af sådant forstligt formeringsmateriale produceret i Det Forenede Kongerige med tilsvarende materiale produceret i Unionen.
                  
               
                     (9)
                  
                  
                     Det Forenede Kongerige bør derfor opføres i bilag I til beslutning 2008/971/EF, uden at det berører EU-rettens anvendelse på og i Det Forenede Kongerige for så vidt angår Nordirland i overensstemmelse med artikel 5, stk. 4, i protokollen om Irland/Nordirland i udtrædelsesaftalen sammenholdt med bilag 2 til nævnte protokol.
                  
               
                     (10)
                  
                  
                     Beslutning 2008/971/EF bør derfor ændres i overensstemmelse hermed.
                  
               
                     (11)
                  
                  
                     I lyset af at den overgangsperiode, der er fastsat i udtrædelsesaftalen, udløb den 31. december 2020, og for at sikre kontinuitet bør denne afgørelse træde i kraft så hurtigt som muligt og finde anvendelse med tilbagevirkende kraft fra den 1. januar 2021 —
                  
               VEDTAGET DENNE AFGØRELSE:
         
            Artikel 1
            Ændring af beslutning 2008/971/EF
            Bilag I til beslutning 2008/971/EF ændres således:
            
                        1)
                     
                     
                        I tabellen indsættes følgende række mellem rækkerne »CH« og »NO«:
                        
                                    »GB ((**))
                                    
                                 
                                 
                                    
                                                Department for Environment, Food & Rural Affairs (DEFRA)
                                             
                                          
                                                Eastbrook
                                             
                                          
                                                Shaftesbury Road
                                             
                                          
                                                Cambridge
                                             
                                          
                                                CB2 8DU
                                             
                                          
                              
                  
                        2)
                     
                     
                        I fodnote (*) indsættes følgende mellem »CH — Schweiz,« og »NO — Norge,«:
                        »GB — Det Forenede Kongerige,«.
                     
                  
         
            Artikel 2
            Ikrafttræden og anvendelse
            Denne afgørelse træder i kraft på dagen for offentliggørelsen i Den Europæiske Unions Tidende.
            Den finder anvendelse fra den 1. januar 2021.
         
         
            Udfærdiget i Bruxelles, den 24. marts 2021.
            
               
                  På Europa-Parlamentets vegne
               
               D. M. SASSOLI
               
                  Formand
               
            
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Udtalelse af 27.1.2021 (endnu ikke offentliggjort i EUT).
         
            (2)  Europa-Parlamentets holdning af 11.3.2021 (endnu ikke offentliggjort i EUT) og Rådets afgørelse af 17.3.2021.
         
            (3)  Rådets direktiv 1999/105/EF af 22.12.1999 om markedsføring af forstligt formeringsmateriale (EFT L 11 af 15.1.2000, s. 17).
         
            (4)  Rådets beslutning 2008/971/EF af 16. december 2008 om ligestilling af forstligt formeringsmateriale produceret i tredjelande (EUT L 345 af 23.12.2008, s. 83).
         
            (5)  EUT L 29 af 31.1.2020, s. 7.